D ifransisen i yebdan asiskel n waṭas n yeḍrisen neɤ n tewsatin n tsekla s ubrid n tira. Xas ulamma iswi-nsen agejdan d tamusni ugar n tmetti i setԑemren, maca ayen xedmen yeḥrez aṭas n yeḍrisen seg tatut. Rnu ɤer waya, tamsalt-agi n usiskel i d-bdan yimrabden iṛumyen bḥal Jean-Marie Dallet, Jean Louis Degezelle, Jacques Lanfry, Henri Genevois, d yinebdalen d yiԑsekriwen yecban Hanoteau d Letourneaux, aseskel-nsen ijbed-d lwelha n yiselmaden d yimnadiyen izzayriyen yecban Ben Seddira, Si Amar Saԑida Bulifa, Mulud Ferԑun d wiyiḍ. S yinadiyen-nsen d usiskel n tsekla d tmuɤliwin yecḍen ijerraden yiṛumyen ɤef tmetti taqbaylit.